اروپا بیرلیگی ترکيه، اردون و لبنان ده ‌گی سوريه‌ لیک قاچقینلرگه یاردم اوله راق 90 میلیون یورو مبلغ اجره ‌تدی.
بیرلشگن ملتلر تشکیلاتی باله ‌لرگه یاردم فوندی یونیسف (UNICEF) معلوم قیلیشیچه، جهان قاچقینلر کونی مناسبتی بیلن اجره ‌تیلگن مبلغ قاچقینلرگه باش ‌پناه‌ بیرگن دولتلرگه بیریله ‌دی.
بو مبلغ یوز مینگلب قاچقین باله ‌لرگه تعلیم - تربیه‌ بیریش و اولرنی روحي دوالشده ایشله‌ تیله ‌دی.
معلوم، اروپا بیرلیگی بوگونگچه سوريه‌ لیک قاچقینلر اوچون 200 میلیون یورو مادّي یاردم بیرگن.
تناون کونی ترکيه‌ گه تشریف بویورگن اروپا بیرلیگی ترکيه هیأتی رهبری کرستیا‌ن برگر 20 جون جهان قاچقینلر کونی مناسبتی بیلن ترک قیزیل یریم آی جمعیتی مرکزلریده‌ گی مسلک - هنر و تیل اورگه‌ تیش اوقوو کورسلریده تحصیل آله ‌یاتگن مهاجر باله‌ لر بیلن اوچره‌ شدی.
کرستیان برگر ترک قیزیل یریم آی جمعیتی نینگ لایحه ‌لری اروپا بیرلیگی اوچون کتّه‌ اهمیتگه ایگه‌ ایکنینی ایتدی.
اونینگ ایتیشیچه، سوريه اهالیسی نینگ اوچدن بیر قِسمی باشقه‌ مملکتلرگه کوچیب اوتدی و اهالی نینگ کوپچیلیگی ترکيه‌ گه سیغینگن.
«بوگون نه ‌فقط قاچقینلر کونی، بلکه‌ ترک خلقی بیلن سوريه ‌لیک قاچقینلر نینگ هم‌ جهت لیک کونیدیر»،دیدی.
اونینگ فکریچه، ترکيه قاچقینلرگه مهمان‌ نوازلیک کورسه ‌تیش بیلن اولر نینگ حیاتینی سقلب قالدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
